MÚZEUM ROKA 2009
7. ROČNÍK NÁRODNEJ SÚŤAŽE
SKUPINA – REGIONÁLNE, MESTSKÉ A MIESTNE MÚZEÁ A GALÉRIE 

STREDOSLOVENSKÉ  MÚZEUM 
BANSKÁ BYSTRICA 

I.  kategória:
Tvorba zbierok a ochrana zbierkových predmetov
Predmety  súťaže 
Nadobúdanie zbierkových predmetov
 – Pozostalosť  Svetozára Stračinu (prezentácia na samostatnej výstave),  Patočkova zbierka – zbierka motýľov 
- Odborná ochrana zbierkových predmetov 
Reštaurovanie kovovej truhlice tvaru kvádra (90 cm x 160cm x 85 cm) 
Reštaurovanie 12 olejomalieb  - portréty významných osobností Banskej Bystrice 
- Odborné uloženie zbierkových predmetov (vybudovanie nových depozitárov,  rekonštrukcia, zriadenie depozitárov podľa materiálového druhu alebo vybavenie depozitára novým úložným alebo technickým  zariadením)
- Vytvorenie nových depozitárnych priestorov v Matejovom dome, ktorý prešiel komplexnou generálnou rekonštrukciou  

II.  kategória:
Využívanie a sprístupňovanie zbierkových predmetov, mobilita 
a multiplikačný efekt

Predmet súťaže:
Prezentácia a interpretácia zbierkových predmetov - expozície a výstavy
- Nová stála expozícia mesta Banská Bystrica  v Matejovom dome 
Predmet 3
Kultúrne aktivity a práca s verejnosťou 
- Kultúrne aktivity v roku osláv 120. výročia vzniku múzea

Súťaž Múzeum roka sa konala už po siedmy raz a do súťaže sa prihlásilo 16 múzeí a galérií.  Porota mala v tomto roku najmä pri skupine B) veľmi ťažko úlohu. Svojimi výsledkami v predchádzajúcom roku si ocenenie zaslúžilo okrem víťazného múzea aj  Trenčianske múzeum Trenčín,  Východoslovenské múzeum Košice či  Považská galéria umenia Žilina. Všetky zo spomínaných inštitúcií dosiahli pozoruhodné výsledky tak v oblasti odbornej starostlivosti o zbierkové predmety, ako aj v oblasti prezentačných aktivít. Spomínané inštitúcie ponúkajú verejnosti mnohé nové produkty. Nové expozície verejnosť ocení vďaka kvalitnému obsahu, ktorý je vedecky pravdivý, ale aj  architektonicko-výtvarnému riešeniu, ktoré je v súlade so súčasnými trendmi svetového múzejného výstavníctva. Vysoká odborná úroveň a kvalita jednotlivých predmetov súťaže a profesionálne pripravená prezentácia múzeí v skupine B bola evidentná aj pri porovnávaní so skupinou A, kde porota po dlhej diskusii sa nakoniec titul Múzeum roka  2009 rozhodla neudeliť. 
	Súťaž Múzeum roka ukázala, že v múzeách a galériách na Slovensku je veľký ľudský a odborný potenciál, ktorý aj neľahkých podmienkach dokáže prinášať do činnosti múzeí a galérií kvalitu, nápad a príťažlivosť prezentácie, ktorá osloví každého návštevníka. Mnohé z predmetov súťaže svojím obsahom a realizáciou znesú porovnania aj s okolitým svetom. Súťaž potvrdila, že naše kultúrne dedičstvo je v dobrých rukách, vďaka čomu každý rok dostane časť nášho kultúrneho dedičstva novú príťažlivú prezentáciu a zároveň sa skvalitní aj odborná starostlivosť o zverené súčastí kultúrneho dedičstva.